**Η ViewSonic έλαμψε για τη σχεδιαστική της αριστεία στο iF Design Award 2025**

**Αθήνα, 20 Μαρτίου 2025** — Η [ViewSonic Corp.,](http://www.viewsonic.com/) κορυφαίος πάροχος λύσεων απεικόνισης και τεχνολογίας για εκπαιδευτικούς σκοπούς παγκοσμίως, ξεχώρισε στο iF Design Award 2025 για την αριστεία στον σχεδιασμό των προϊόντων της. Η εταιρεία διακρίθηκε για την οθόνη 5Κ που είναι συμβατή με συσκευές Mac, τις φορητές οθόνες 16 ιντσών με αναλογία 16:10 και το [ViewShare](https://www.viewsonic.com/global/products/projectors/ViewShare%20WPD-900) wireless screen casting kit, επιβεβαιώνοντας τη δέσμευσή της στην καινοτομία, τη βιωσιμότητα και τον σχεδιασμό, που εξασφαλίζουν στον χρήστη την καλύτερη δυνατή εμπειρία.

 «Είμαστε ενθουσιασμένοι που για όγδοη συνεχόμενη χρονιά αναγνωρίζεται στο iF Design Award η αφοσίωσή μας στην καινοτομία που βάζει στο επίκεντρο τον χρήστη», δήλωσε η COO της ViewSonic, Bonny Cheng. «Από την εκπληκτική ανάλυση 5K της οθόνης ColorPro για δημιουργούς περιεχομένου, μέχρι τις φορητές οθόνες που ενισχύουν την παραγωγικότητα εν κινήσει και το ViewShare που ενισχύει τη συνεργασία, συνεχίζουμε να προσφέρουμε λύσεις που κάνουν τη διαφορά. Στόχος μας είναι να προσφέρουμε ολοκληρωμένες λύσεις για επαγγελματικούς σκοπούς, εκπαίδευση και ψυχαγωγία, πάντα με έμφαση στη βιωσιμότητα», πρόσθεσε.

Στο φετινό iF Design Award, δόθηκε μεγάλη έμφαση στον συνδυασμό βιωσιμότητας και καινοτομίας, καθώς τα προϊόντα αξιολογήθηκαν με βάση την ιδέα, τον σχεδιασμό, τη λειτουργικότητα και την πρωτοτυπία τους. Τα βραβευμένα προϊόντα της ViewSonic ξεχώρισαν σε όλους αυτούς τους τομείς, συνδυάζοντας εντυπωσιακή εμφάνιση, κορυφαία απόδοση και φιλικό προς το περιβάλλον σχεδιασμό.

Ανάμεσα στα βραβευμένα προϊόντα περιλαμβάνονται τα εξής:

* **ColorPro 5K Monitor: Απόλυτη ακρίβεια για επαγγελματίες creators**

Η οθόνη ColorPro VP2788-5Kπροσφέρει κορυφαία ανάλυση 5K (218 ppi), με αποτέλεσμα να αποτελεί ιδανική επιλογή για γραφίστες, φωτογράφους και video editors. Με 99% κάλυψη χρωματικού εύρους DCI-P3 και δυνατότητα σύνδεσης πολλαπλών οθονών μέσω Thunderbolt 4, συνδυάζεται ιδανικά με συσκευές Mac. Επιπλέον, είναι σχεδιασμένη με σεβασμό στο περιβάλλον, καθώς διαθέτει οικολογική συσκευασία πιστοποιημένη με FSC και ενεργειακά αποδοτικά εξαρτήματα.

* **Φορητές οθόνες 16 ιντσών με αναλογία 16:10 – Παραγωγικότητα παντού!**

Η νέα σειρά φορητών οθονών είναι σχεδιασμένη για να καλύψει τις ανάγκες των σύγχρονων επαγγελματιών που εργάζονται εξ αποστάσεως ή βρίσκονται συχνά εκτός γραφείου. Οι οθόνες [VG1656-2K](https://www.viewsonic.com/global/products/lcd/VG1656-2K) και [TD1656-2K](https://www.viewsonic.com/global/products/lcd/TD1656-2K) (με δυνατότητα αφής) προσφέρουν ανάλυση 2K, ενώ η [VG1656N](https://www.viewsonic.com/global/products/lcd/VG1656N) διαθέτει ανάλυση FHD+ και ασύρματη συνδεσιμότητα χάρη στην ενσωματωμένη μπαταρία της. Με αναλογία 16:10, οι εν λόγω οθόνες της ViewSonic συμβάλλουν στην παραγωγικότητα, ενώ η σύνδεση USB-C επιτρέπει γρήγορη και εύκολη συνδεσιμότητα. Ο κομψός σχεδιασμός τους περιλαμβάνει επίσης ένα έξυπνο αναδιπλούμενο κάλυμμα, που μπορεί να χρησιμοποιηθεί και ως βάση. Οι οθόνες διαθέτουν πιστοποίηση ENERGY STAR και EPEAT και πωλούνται σε 100% ανακυκλώσιμες συσκευασίες, μειώνοντας έτσι τον περιβαλλοντικό τους αντίκτυπο.

* **ViewShare Wireless Screen Casting Kit – Συνεργασία χωρίς προβλήματα**

Το [ViewShare (WPD-900)](https://www.viewsonic.com/global/products/projectors/ViewShare%20WPD-900) απλοποιεί τις παρουσιάσεις και την ομαδική εργασία, επιτρέποντας τον ασύρματο διαμοιρασμό της οθόνης του υπολογιστή, με ένα άγγιγμα. Είναι συμβατό με πάνω από 90% των συσκευών, μέσω σύνδεσης Peer-to-Peer, όπως το Miracast και το iOS/macOS mirroring για να καταργεί τα καλώδια και να δημιουργεί ένα οργανωμένο και λειτουργικό εργασιακό περιβάλλον. Η λειτουργία φόρτισης pass-through εξασφαλίζει ότι οι συσκευές παραμένουν ενεργές κατά τη διάρκεια της χρήσης, ενώ ο σύγχρονος σχεδιασμός, με καμπυλωτή μεταλλική επιφάνεια, συνδυάζει την αισθητική με την πρακτικότητα.

**iF Design Award 2025 – Η αναγνώριση της αριστείας**

Το iF Design Award είναι ένας παγκοσμίως αναγνωρισμένος θεσμός που επιβραβεύει την καινοτομία, τη λειτουργικότητα, την αισθητική και τη βιωσιμότητα. Τα βραβευμένα προϊόντα της ViewSonic ξεχώρισαν σε αυτές τις κατηγορίες, επιβεβαιώνοντας την ηγετική θέση της εταιρείας στην ανάπτυξη πρωτοποριακών λύσεων που σέβονται το περιβάλλον.

**Ανακαλύψτε τις διακρίσεις της ViewSonic**

Ανακαλύψτε τον τρόπο με τον οποίο τα βραβευμένα προϊόντα της ViewSonic – όπως η οθόνη ColorPro 5K, οι φορητές οθόνες 16:10 και το Wireless Screen Casting KitViewShare – μπορούν να απογειώσουν την εργασία και τη δημιουργικότητά σας. Μάθετε περισσότερα στο [www.viewsonic.com](http://www.viewsonic.com).

###

*Λέξεις: 591*

**Σχετικά με τη ViewSonic**

Η ViewSonic, μια από τις κορυφαίες κατασκευάστριες προϊόντων και λύσεων απεικόνισης, ιδρύθηκε στην Καλιφόρνια το 1987 και έχει παρουσία σε περισσότερες από 100 χώρες διεθνώς. Υλοποιώντας το πρωτοποριακό όραμά της, η ViewSonic παρέχει ολοκληρωμένες λύσεις hardware και software, που περιλαμβάνουν monitors, βιντεοπροβολείς, ψηφιακή σήμανση, διαδραστικές οθόνες ViewBoards, καθώς και το ψηφιακό οικοσύστημα myViewBoard. Με περισσότερα από 35 χρόνια εμπειρίας στην απεικόνιση, η ViewSonic έχει καθιερωθεί ως ένας ισχυρός πάροχος καινοτόμων και αξιόπιστων λύσεων για την εκπαίδευση, τις επιχειρήσεις, τους επαγγελματίες και τους απλούς καταναλωτές, κάνοντας πράξη το μήνυμα “See the Difference”. Για περισσότερες πληροφορίες σχετικά με τη ViewSonic, επισκεφθείτε το <http://www.viewsonic.com>.

**Πληροφορίες για τον Τύπο**

RED COMMUNICATIONS OE

E-mail: p.gaganis@red.com.gr

Τηλ.: 210 62 62 100